Die Woordeboek van die Afrikaanse Taal (WAT) is die grootste en enigste omvattende verklarende Afrikaanse woordeboek. Dit weerspieël Afrikaans in sy wydste omvang en sluit benewens die standaardvariëteit van Afrikaans ook ander variëteite soos Kaaps en Namakwalands in. Ook streektaal, geselstaal en uitdrukkings vind ’n tuiste in die WAT. Deel I het op 7 Mei 1951 verskyn en die 14de deel (S tot SKOOI) van die beplande 20 dele in 2013. Op 28 Maart 2003 het die Elektroniese WAT die eerste keer verskyn. Dit is as ’n CD en ’n aanlynweergawe (ook op ’n selfoon) beskikbaar en is die ekwivalent van 9 400 gedrukte bladsye. Tans is dit die enigste verklarende Afrikaanse woordeboek wat op ’n selfoon beskikbaar is. Meer as 210 000 verklaarde trefwoorde is reeds opgeneem en die inligting is gebaseer op werklike taalmateriaal in ’n databank van miljoene optekeninge uit geskrewe en gesproke Afrikaans.
Ontsluit van "https://af.wikipedia.org/w/index.php?title=Woordeboek_van_die_Afrikaanse_Taal&oldid=2047424"
Last edited on 2 Oktober 2019, at 14:31